CELEX: 62011TN0639
Language: mt
Date: 2011-12-14 00:00:00
Title: Kawża T-639/11: Rikors ippreżentat fl- 14 ta’ Diċembru 2011 — Heads! vs UASI (HEADS)

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/29
            
         Rikors ippreżentat fl-14 ta’ Diċembru 2011 — Heads! vs UASI (HEADS)
   (Kawża T-639/11)
   2012/C 49/53
   Lingwa tal-kawża: il-Ġermaniż
   
      Partijiet
   
   
      Rikorrenti: Heads! GmbH & Co. KG (München, il-Ġermanja) (rappreżentanti: A. Jaeger-Lenz u T. Bösling, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-11 ta’ Ottubru 2011 fil-Każ R 2348/2010-1, sa fejn tikkonċerna r-rifjut tar-reġistrazzjoni tal-applikazzjoni għat-trade mark Nru 8 327 926“HEADS”, għal servizzi fil-klassijiet 35: “ġestjoni tan-negozju; amministrazzjoni kummerċjali; konsulenza għal kwistjonijiet relatati mal-persunal jew mat-tmexxija; marketing tal-persunal; disponibbiltà ta’ persunal speċjalizzat u ta’ diriġenti, tqegħid għad-dispożizzjoni ta’ persunal speċjalizzat u ta’ diriġenti għal perijodu determinat (ġestjoni għal perijodu determinat)”;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: it-trade mark verbali “HEADS” għal servizzi fil-klassi 35
   
      Deċiżjoni tal-eżaminatur: applikazzjoni miċħuda
   
      Deċiżjoni tal-Bord tal-Appell: appell parzjalment miċħud
   
      Motivi invokati: ksur tal-Artikolu 7(1)(b) tar-Regolament Nru 207/2009, peress li t-trade mark inkwistjoni għandha karattru distintiv, u peress li l-Bord tal-Appell, fir-rigward tar-rifjut għar-reġistrazzjoni previst fl-Artikolu 7(1)(b) tar-Regolament Nru 207/2009, li fuqu dan ibbaża d-deċiżjoni tiegħu, ma adotta ebda pożizzjoni speċifika, ibbaża indebitament l-evalwazzjoni tiegħu stess fuq kombinazzjonijiet ta’ kliem li ma jikkostitwixxux is-suġġett tal-applikazzjoni, adotta l-istess fehma tal-Bundespatentgericht u, il-konklużjonijiet li huwa silet mill-opinjoni tal-pubbliku rilevanti kienu żbaljati.